Kufa (en àrab: الْكُوفَة al-Kūfah) és una ciutat a l'Iraq, a uns 170 quilòmetres al sud de Bagdad, i a 10 quilòmetres al nord-est de Najaf. Està situada a les ribes del riu Eufrates. La població estimada el 2003 era de 110.000. Actualment, Kufa i Najaf s'uneixen en una sola àrea urbana que és més comunament coneguda al món exterior com 'Najaf'. Juntament amb Samarra, Karbala, Kadhimiya i Najaf, Kufa és una de les cinc ciutats iraquianes que són de gran importància per als musulmans xiïtes.
Kufa